lv en lv fr lt lv eo lv lv lv lv lv sl en lv lv lv lv lv lv en it lv lv lv lv lv sv lv lv sv ru lv lv lv lv lv lv sv lv en en lv lv hy en en en en en
ZM aicina uz semināru “Par lauksaimniecības dzīvnieku (liellopu) labturību un atbilstību transportēšanai un kaušanai”
VĒLOS KĻŪT PAR LBLA BIEDRU
Zemkopības ministrija aicina pieteikties interesentus uz bezmaksas semināru “Par lauksaimniecības dzīvnieku labturību un atbilstību transportēšanai un kaušanai”, kas  notiks 2018. gada 13. septembrī no plkst. 9:00 līdz 16:00 Zemkopības ministrijas Konferenču zālē 2. stāvā, Republikas laukumā 2, Rīgā.
Seminārā plānotas diskusijas par to, kā apieties ar liellopiem, kuri nav piemēroti pārvadāšanai uz kautuvi, slimu vai ievainotu liellopu, tajā skaitā slaucamo govju, piespiedu kaušanu fermā, kautuvju un veterinārārstu iesaisti pirmskaušanas darbībās un saistītiem pārtikas drošības aspektiem. Seminārs ir Ziemeļvalstu – Baltijas sadarbības projekts, ko nodrošina Baltijas Dzīvnieku labturības tīkls un pasākuma dalībniekiem būs iespēja tikties, diskutēt un dalīties pieredzē ar kolēģiem no citām Baltijas valstīm.
Semināru organizē Baltijas Dzīvnieku labturības tīkls, semināra darba valoda – angļu.
Seminārā aicināti piedalīties veterinārārsti, lauksaimnieki, kautuvju pārstāvji un pārējais personāls, kurš iesaistīts dzīvnieku labturības nodrošināšanā kaušanas vai nogalināšanas laikā, kā arī citi interesenti.
Lai reģistrētos pasākumam, lūdzu, lūgums apmeklēt šo VIETNI. Pieteikšanās semināram līdz šā gada 3.septembrim.
9:00-9:30      Reģistrācija un kafija
9:30-9:40      Baltijas Dzīvnieku labturības tīkls prezentācija
9:40-10:10    Prezentācijas no dalībvalstīm par pašreizējo situāciju un problēmām
Lektori: pārstāvji no Igaunijas, Latvijas un Lietuvas
10:00-11:00 Dzīvnieku piemērotības novērtēšana pārvadāšanai uz kautuvi (kontrolsaraksts, vadlīnijas, iespējamā klasifikācija utt.) saskaņā ar Regulu Nr.1/2005. Kad sūtīt dzīvniekus (visus dzīvniekus) un kad nē. Īpašnieka un pārvadātāja atbildība
Lektors: Lotta Berg, Zviedrija
11:10-12:00 Kautuve un veterinārārsti – atbildība, pirmskaušanas apskate un rīcība ar grūsniem, slimiem vai ievainotiem dzīvniekiem.
Lektors: Lotta Berg, Zviedrija
13:00-14:00 Dzīvnieku labturība kaušanas vai nogalināšanas laikā fermā – kurš un kā – atbildība un prakse.
Lektors: Elisiv Tolo, Norvēģija
14:00-14:45  Pārtikas drošība kaušanas laikā fermā
Lektors: pagaidām nav zināms
15:00-15:30  DISA – e-apmācība par dzīvnieku labturību nogalināšanas laikā
Lektors: Johan Lindsjö, Zviedrija
15:30-16:00    Diskusija ar lektoriem, semināra noslēgums.
Informāciju sagatavoja: Dagnija Muceniece,
Preses un sabiedrisko attiecību nodaļas vadītāja
tālrunis: 67027070, mob.: 26534104;